b'\n_START_ARTICLE_\nCalloctenus\n_START_SECTION_\nUtseende\n_START_PARAGRAPH_\nEn middelsstor (12-16 millimeter), bred trebukk, forholdsvis liten til Prioninae \xc3\xa5 v\xc3\xa6re. Hodet har rundede fasett\xc3\xb8yne og en dyp, V-formet midtfure i pannen. Kjevene er ikke forst\xc3\xb8rrede. Hannen har lange, kamformede antenner, hunnens antenner er ganske tynne. Pronotum er blankt, omtrent trapesformet med rette sider, i alle fall p\xc3\xa5 sidene kledt med ull-aktige, gule h\xc3\xa5r. Dekkvingene er betydelig bredere enn pronotum, parallellsidige med avrundede "skuldre", sv\xc3\xa6rt tett og kraftig punkterte, i tillegg med skarpe, opph\xc3\xb8yde lengderibber. De er lyst r\xc3\xb8dbrune hos hannen, m\xc3\xb8rke hos hunnen. Scutellum et forholdsvis stort og kileformet.\n_START_SECTION_\nUtbredelse\n_START_PARAGRAPH_\nArten er kjent fra Colombia og Venezuela.'